钦定古今图书集成/理学汇编/学行典/第009卷 > 邵子皇极经世二 > 《观物内篇之九》
## 钦定古今图书集成/理学汇编/学行典/第009卷 > 邵子皇极经世二 > 《观物内篇之九》

仲尼曰：“善人为邦百年，亦可以胜残去杀。诚哉是言
也！自极乱至于极治，必三变矣。”

〈注〉变极乱为极，治亦必有渐，故必至于三变也。

“三皇之法无杀，五霸之法无生。”霸一变至于王矣，王
一变至于帝矣，帝一变至于皇矣，其于生也，非百年
而何？

古者谓“三十年为一世” ，天时人事，更一世则变。变极治而为极乱，变极乱而为极治，皆有渐次。世变至于三，则几百年也。

是知“三皇之世如春，五帝之世如夏，三王之世如秋，
五霸之世如冬，如春温如也，如夏燠如也，如秋凄如
也，如冬冽如也。”

《皇帝王霸》，“春夏秋冬，其时如此。温燠凄冽，其变如此。”

春夏秋冬者，昊天之时也；《易》《书》《诗》《春秋》者，圣人之经
也。天时不差，则岁功成矣；圣经不忒，则君德成矣。

《天时》《圣经》，其道一也，“岁功君德” ，由此而成矣。

天有常时，圣有常经，行之正则正矣，行之邪则邪矣。
邪正之问，有道存焉。行之正则谓之正道；行之邪则
谓之邪道。邪正由人乎？由天乎？

“君子则正，小人则邪。” 邪正在人，而所以使邪正之得行则在天。故曰：“由人乎，由天乎？” 君子小人，正道邪道，犹天之有消息盈虚。消息盈虚，莫非天也。虽曰天，亦由乎人也。故圣人独责于人，尽人事而后可以言天也。苟一切归之于天，则人事废矣，是犹未尝播种耕耘而罪岁者也。

“天由道而生，地由道而成，物由道而形，人由道而行。”
天地人物则异也，其于由道一也。

尝谓“万物莫不由之之谓道” ，天地人物皆由乎道者也。

夫道也者，道也。道无形，行之则见于事矣。如道路之
道，坦然使千亿万年行之，人知其归者也。

道无形迹，故名之曰道。以谓如道路之道，名之曰道，则已在乎形迹之间矣。然则道果何在乎？《易》曰：“一阴一阳之谓道。” 孟子曰：“万物莫不由之之谓道。” 又曰：“道若大路然，使天下之人由此而求之也。” 圣人语道，止可至此，在学者潜心焉。既由乎道，则知所归矣。

或曰：“君子道长则小人道消，君子道消则小人道长。
长者是则消者非也，消者是则长者非也。”何以知正
道邪道之然乎？吁！贼夫人之论也。

有君子之道，有小人之道。君子小人之进退，犹阴阳之消长也。一阴一阳，一消一长，天之道也。然圣人未尝不助阳而抑阴，进君子而退小人。盖阳之与君子，助而进之犹不足；阴之与小人，抑而退之犹不能。人事不可以不尽。人事既尽，其成败则系乎天，非人力之所及也。故治乱，天也。君子不谓之天，有人事存焉故也；

或曰：“君行君事，臣行臣事，父行父事，子行子事，夫行
夫事，妻行妻事，君子行君子事，小人行小人事，谓之
正道。君行臣事，臣行君事，父行子事，子行父事，夫行
妻事，妻行夫事，君子行小人事，小人行君子事，谓之
邪道。”

上下各得其所而天下治矣，故谓之“正道。” 反此则乱矣，故谓之“邪道。”

至于三代之世，治未有不治人伦之为道也；三代之
世，乱未有不乱人伦之为道也。后世之慕三代之治
世者，未有不正人伦者也；后世之慕三代之乱世者，
未有不乱人伦者也。

“所以谓之人伦者，尊卑上下皆得其理而已。得其理则治，失其理则乱；治则兴，乱则亡，自古皆然也。” 呜呼！人伦不明而欲治天下，其可得乎？尧以是传之舜，舜以是传之禹，三代之圣君莫不由此以治天下，孔孟莫不由此以垂教于万世。杨氏为我，是无君也；墨氏兼爱，是无父也；无父无君，是禽兽也。为我兼爱，岂不美哉！其弊则至于无父无君，为天下之害也大矣。

自三代而下，汉唐为盛，未始不由治而兴，乱而亡，况
其不盛于汉唐者乎？

“三代之盛王，皆由明人伦而兴，其后世皆由废人伦而亡。汉唐不逮三代之盛，其兴也亦莫不由此而兴，其亡也亦莫不由此而亡。如唐之太宗，人伦已不甚明矣，故其后世数致祸乱。” 呜呼！有天下者，人之大伦，其可废乎！

道盛”；其亡也。又未始不由“臣道盛、子道盛、妻道盛、小
人之道盛。”

臣不尊君，子不顺父，妻不从夫，小人之胜君子，皆乱之道也。

“《噫》！二道对行，何故？治世少而乱世多邪？君子少而小
人多邪？”曰：“岂不知阳一而阴二乎？”

“乱世多而治世少，小人多而君子少。” 由天之阴阳，阳数奇而阴数偶，阴常多于阳，而阳常少于阴。故君子之进也常难，而退也常易；小人之进也常易，而退也常难，理如是也。

天地尚由是道而生，况其人与物乎？人者物之至灵
者也。物之灵未若人之灵，尚由是道而生，又况人灵
于物者乎？是知人亦物也，以其至灵，故特谓之人也。

天地人物，皆由“道而生” ，人灵于物者也，灵于物，故能宰万物。。